Bétera aposta per la professionalització del seu Policia Local amb la incorporació de 3 nous Oficials
05 de juny de 2024

• Hui han pres possessió els nous 3 oficials sumant un total de 6 comandaments intermedis al cos de la Policia Local de Bétera el que permet comptar amb un oficial per secció.

El cos de la Policia Local de Bétera reforça la seua estructura de comandaments després de la presa de possessió de tres nous Oficials. L'Ajuntament de Bétera compta des d'aquest dimecres amb 3 nous oficials treballant per la seguretat i el benestar dels veïns i veïnes de la localitat.

La Alcadessa de Bétera, Elia Verdevío, al costat del regidor de Seguretat Ciutadana, Manuel Pérez, la regidora de Personal, Marisa Silvestre i l'Inspector Cap, Juan Antonio Segura, han donat la benvinguda oficial hui als tres Oficials de Policia que, després de superar un concurs-oposició, s'incorporen al servei.

“Amb aquests tres ascensos es reforça l'operativitat jeràrquica i de comandament de la prefectura de la nostra Policia Local. Un avanç més cap a la professionalització del cos i sens dubte, una gran notícia, ja que augmentar els efectius permet garantir la seguretat i la protecció del nostre municipi”, ha manifestat Elia Verdevío mentre felicitava els Oficials.

“Fins al moment comptàvem únicament amb tres Oficials per a sis seccions o grups. Amb la presa de possessió d'aquests nous Oficials comptem amb un total de 6 comandaments intermedis en el cos el que ens permet distribuir un oficial per grup cobrint així tots els torns”, ha explicat Manuel Pérez.

Amb això s'aconsegueix que tots els torns i grups policials a Bétera tinguen el seu comandament intermedi per a així continuar amb una millor professionalització de la Policia Local.

Després de la incorporació, aquests nous Oficials realitzaran funcions com a comandaments intermedis, sempre sota la direcció de la Prefectura del cos, dirigint les seccions operatives en el servei i supervisant que es complisquen les directrius ordenades per l'Inspector Cap.

Un cos més qualificat

L'ascens a Oficials s'ha realitzat gràcies al procés de millora d'ocupació, a través d'un concurs oposició, recollit en la Llei de Coordinació de Policies Locals de la Comunitat València.

Un procediment que la regidora de Personal, Marisa Silvestre, ha valorat molt positivament “aquest increment de la plantilla és fonamental per a Bétera. La formació i l'ascens dels agents en processos selectius demostra la voluntat de l'administració local per professionalitzar a la Policia Local”.

Dels tres Oficials de nou ingrés, dos són actualment agents del cos de la Policia Local de Bétera i un d'ells, el tercer, és un agent que es trobava prestant servei en una altra administració, per la qual cosa aquest ascens fa que reingresse a Bétera, sumant un efectiu més en el municipi.

Aquests ascensos formen part del Pla de Millora i Modernització de la PLB que està duent a terme l'Ajuntament de Bétera, a través de la regidoria de Seguretat Ciutadana, “i que té com a objectiu oferir un millor i més adequat servei a la ciutadania”, ha assenyalat Manuel Pérez.